Isusa. To je kršćansko vjerovanje: Bogoutjelovljenje u Isusu Kristu. Preobraženi i uskrsli Isus postao je univerzalni Krist. On je u našem kruhu, on je u nama samima, on je u gladnima i žednima, bolesnima i zatvorenima. Isus je tamo gdje god je dobrota i ljubav. Kako jednostavna i uzvišena religioznost!? Kozmički Krist mijenja ljudska srca, mijenja kulturu i svemir. Osobni odgovor na pitanje, tko je Isus Krist jest životni odgovor, prihvaćanje njegovog životnog puta. Ne radi se o teoretskom i apstraktnom odgovoru. Samo oni koji ga slijede znaju tko je on za njih. Isus je prisutan u svakom ljudskom srcu koje se opredijelilo za pravdu i ljubav, pa i kad možda ne znaju za "historijskog Isusa". U ovome smislu može se reći da su svi ljudi dobrog srca na Isusovom putu. On je tamo gdje se ljubi i pati, gdje se stvara i radi. Kome je Isus utjelovljeni Bog postaje mu jasnije koji životni put treba izabrati. Što ne znači da je to najlakši put, ali je najsmisleniji i najbliži našoj ljudskoj čežnji. Svaki dan i u svakoj životnoj situaciji mi svojim životom odgovaramo tko je za nas Isus. Opasnost je da ga ne stvaramo prema svojim željama mjesto da ga slijedimo onakvog kakav se on objavljuje. Marijan Jurčević, OP

###### ŠTO VI KAŽETE, TKOSAMJA?

######## (Lk 9, 18 -24)

Tko je Isus i kakvo je njegovo značenje za nas osobno, za prošlost, sadašnjost i budućnost svijeta? Ovo je trajno pitanje koje nijedan čovjek ne može više preskočiti, i treba na njega odgovoriti. Nekada, nedavno, izgledalo je da je Isus 'umro' u - za ovu povijest, ali sada se opet događa 'povratak Isusu'. Što je to u Isusu što intrigira sve ljude u svim vremenima? Kao da nitko i nikada nije niti može dati potpun odgovor. Bilo je raznih što teorijskih što praktičnih odgovora. Bilo je pokušaja imaginiranja Isusa kao i diskvalificiranja - ali kao da je jedan i drugi odgovor nisu bili potpuni, nisu odgovarali istinskom Isusu, kao ni ljudima koji ga traže. Teško je reći koliko je napisano 'Života Isusovih '. Ni jedan nije mogao ući u dubinu kao što su to učinili jednostavni pisci četiriju Evanđelja. Nema odgovora koji može obuhvatiti Isusa. On je Alfa i Omega! Početak i Svršetak svijeta. Mesija - Božji poslanik. Kao što je Isus samim sobom bio u ovom svijetu i u ovoj povijesti, i sve nadilazio i ostao 'neuhvatljiv', tako izmiče i svim opisima. Više ga može osjetiti ljudsko srce nego li ljudski um. Isusa se srcem doživljava i osjeća (Pascal). Izgleda da se nalazimo ponovno, u ne znam po koji put, u ljudskoj povijesti, na putu povratka Isusu. Razni su odgovori; ima onih 'izvana' (prorok, revolucionar, vizionar, karizmatik, reformator), a najbitnije je ono što kažu sami kršćani, vjernici. Što bi mi danas odgovorili na pitanje - tko je Isus za nas? Ne odgovor po dogmi i katekizmu, nego prema našem životu. Da li uopće imamo životni odgovor? Kad bi ljudi slikali i opisivali Isusa, kakvog bi ga nacrtali - da li bi se u tim slikama i opisima Isus prepoznao - da li bi se moglo uočiti da je on Mesija, Spasitelj i Vođa? Da li bi se tamo gdje su dvojica ili trojica kršćana moglo uočiti prisustvo Isusa - da li bi se moglo prepoznati Isusa u našim obiteljima, pa i u našim Crkvama? Neki su pokušavali tražiti Isusa van kronika, pa i van Crkava. On je tamo gdje je ljubav i prepoznavanje drugih ljudi kao ljudskih bića i kao braće. Sjetimo se opisa Matejeva: Bio sam gladan, žedan... tko god napoji žedna, njeguje bolesna... taj pokazuje Isusa. Isusa se ne može niti smije pretvoriti u neku ideologiju, pa ni u neku moralizatorsku praksu. Isus nadilazi sve definicije i sve dokumente. On je život i drama čovjeka i čovječanstva. Mnogi su konstatirali zajedno s Julijanom apostatom: Galilejče pobijedio si, ljubeći! Dokle god ljudsko srce bude čeznulo za ljubavlju i dobrotom otvara se mogućnost prepoznavanja Isusa, otvara se mogućnost njegovog povratka. Dokle bude plača i radosti u ljudskom životu, sprema se Betlehem (rađanje) za Isusa. I danas radi raznoraznih 'popisa' i seoba mnoga mjesta i srca primit će Isusa i ne znajući da je to on. I 'ne

7